என்றக்கும் போல்தான் அன்றைக்கும் காலையிலேயே அலுவலகம் போயிருந்தேன். `SURE SUCCESS'அலுவலகத்தில் எனக்கும் ஒரு இடம் கொடுத்திருக்கிறார்கள். அவர்கள் கல்வியாளர்கள். நானோ படிக்காத தற்குறி. அந்த நிறுவனம் வருடந்தோறும்,சென்னை மேற்கு மாம்பலம் அகோபில மடம் பள்ளியின் தலைமையாசிரியர் திரு டி.எம்.எஸ்.(அவரைப் பற்றி ஏற்கெனவே மாண்புமிகு மனிதர்கள் பகுதியில் எழதியிருக்கிறேன்) அவர்களை கொண்டு ஆங்கில மீடியம் +2 மாணவர்களுக்கு ஒரு கணித கையேடு தயாரித்து, ஏழை குழந்தைகளுக்கு இலவசமாக கொடுத்து வருகிறது. சென்ற வருடம் மட்டுமே 5,500 மாணவர்களுக்கு கொடுத்திருக்கிறார்கள்.பெரிய முதலாளிகளோ, அரசின் உதவியோ இல்லாமல் இந்த காரியத்தை செய்வது மிகவும் கடினம். சாதாரண நடுத்தர மக்களிடம் வாங்கியே இந்த காரியத்தை சாதித்தார்கள்.இதைத்தான் இந்த நிறுவனம் செய்து வருகிறது.